
PËR SHPRONËSIMIN, PËR INTERES PUBLIK, TË PRONARËve TË PASURIve tË PALUAJTSHME, PRONË PRIVATE, QË PREKEN NGA NDËRTIMI I i segmentit rrugor “rruga hyrëse, berat” (shtesat)

             Në mbështetje të nenit 100 të Kushtetutës, të neneve 5 pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik” dhe të  nenit 8 të ligjit nr.9836, datë 26.11.2007 “Për Buxhetin e Shtetit për vitin 2008”, të ndryshuar, me propozimin e Ministrit të Punëve Publike dhe Transportit, Këshilli i Ministrave

VENDOSI:

1. Shpronësimin, për interes publik, të pronarit të pasurive të paluajtshme, pronë private, që preken nga ndërtimi i segmentit rrugor “Rruga hyrëse, Berat” (shtesat).
2. Shpronësimi të bëhet në favor të Drejtorisë së Përgjithshme të Rrugëve.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që paraqitet në tabelën bashkëlidhur këtij vendimi, për sipërfaqen 279 (dyqind e shtatëdhjetë e nëntë) m2, tokë truall, të vlerësuar me çmimin prej 3 100 (tre mijë e njëqind) lekë/m2, me vlerë të përgjithshme 864 900 (tetëqind e gjashtëdhjetë e katër mijë e nëntëqind) lekë.
4. Vlera e përgjithshme e shpronësimit prej  864 900 (tetëqind e gjashtëdhjetë e katër mijë e nëntëqind) lekësh, të përballohet nga “Llogaria e veçantë” e Ministrisë së Financave në Bankën e Shqipërisë “Fondi i shpronësimeve”.
5. Shpenzimet procedurale, në vlerën 263 000 (dyqind e gjashtëdhjetë e tre mijë) lekë, të përballohen nga Drejtoria e Përgjithshme e Rrugëve.
6. Shpronësimi të fillojë më 1.1.2011 dhe të përfundojë më 1.4.2011.
7. Pronarët e  përmendur në listën që i bashkëlidhet këtij vendimi, për të cilët është bërë shënimi “Konfirmuar nga ZRPP-ja”, të kompensohen, për efekt shpronësimi, pasi të kenë paraqitur dokumentacionin e plotë të pronësisë pranë Drejtorisë së Përgjithshme të Rrugëve.
8. Drejtoria e Përgjithshme e Rrugëve të kryejë likuidimin e pronarëve, për të cilët është bërë shënimi “Konfirmuar nga ZRPP-ja”, në bazë të dokumentacionit të plotë të pronësisë.
9. Zyra Qendrore e Regjistrimit të Pasurive të Paluajtshme dhe zyra vendore e regjistrimit të pasurive të paluajtshme, Berat, brenda 30 (tridhjetë) ditëve nga data e miratimit të këtij vendimi, në bashkëpunim me Drejtorinë e Përgjithshme të Rrugëve, të fillojnë procedurat për hedhjen e trupit të rrugës në hartat treguese të regjistrimit, sipas planimetrisë së shpronësimeve që do t’u vihet në dispozicion nga Drejtoria e Përgjithshme e Rrugëve, dhe të bëjnë kalimin e pronësisë, për pasuritë e shpronësuara, në favor të shtetit.
10. Zyra e Qendrore e Regjistrimit të Pasurive të Paluajtshme dhe zyra vendore  e regjistrimit të pasurive të paluajtshme, Berat, të pezullojnë të gjitha transaksionet me pasuritë e shpronësuara, deri në çastin kur do të realizohet procesi i hedhjes së trupit të rrugës në hartat treguese të regjistrimit, si dhe kalimi i pronësisë për pasuritë e shpronësuara.
11. Ngarkohen Ministria e Punëve Publike dhe Transportit, Ministria e Financave, Drejtoria e Përgjithshme e Rrugëve dhe Zyra Qendrore e Regjistrimit të Pasurive të Paluajtshme për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
 KRYEMINISTRI
Sali  Berisha

REPUBLIKA E SHQIPËRISË
DREJTORIA E PËRGJITHSHME E RRUGËVE
DREJTORIA E SHPRONËSIMEVE

LISTA E PRONARËVE, TË CILËT PREKEN NGA NDËRTIMI I RRUGËS HYRËSE BERAT

	Nr.
	Emri
	Atësia
	Mbiemri
	Z.K.
	Nr.Pas.
	Lloji
i Pas.
	Sip.
Shpron.
(m2)
	Çmimi
Lekë/m2
	Shuma
lekë
	Shuma
Totale
lekë
	Shënime

	1
	Nexhmedin
	Sulejman
	 Malasi
	8501
	2/170
	Truall
	30
	3100
	93 000
	93 000
	Konfirmuar
nga ZVRPP-ja

	2
	Nexhmedin
	Sulejman
	 Malasi
	8501
	2/12
	Truall
	170
	3100
	527 000
	527 000
	Konfirmuar
nga ZVRPP-ja

	3
	Çelnik
	Hetem
	Shuli
	8501
	2/172
	Truall
	79
	3100
	244 900
	244 900
	Konfirmuar
nga ZVRPP-ja

	
	Shuma
	
	
	
	
	
	279
	
	864 900
	864 900
	



